## Servicis Socials destina 7 milions d’euros a programes de desenvolupament d’itineraris d’inserció sociolaboral per a persones en situació de vulnerabilitat

*** Podran optar a estes ajudes, publicades en el *Diari Oficial de la Generalitat Valenciana* (DOGV), entitats del tercer sector d’acció social que desenvolupen activitat a la Comunitat Valenciana
* Es financen actuacions orientades a fomentar la participació activa, millorar l’ocupabilitat i la igualtat d’oportunitats**

La Vicepresidència Segona i Conselleria de Servicis Socials, Igualtat i Vivenda ha convocat, segons publica el *Diari Oficial de la Generalitat Valenciana* (DOGV), les ajudes dirigides al desenvolupament d’itineraris d’inserció sociolaboral per a persones en situació o risc d’exclusió social per un import de 7 milions d’euros per a l’exercici 2024.

L’objectiu de les ajudes és finançar actuacions derivades dels gastos corrents per a la realització de projectes de desenvolupament d’itineraris integrats amb la finalitat de fomentar la inclusió activa i així promoure la igualtat d’oportunitats, la participació activa i millorar l’ocupabilitat, particularment per als grups desfavorits.

Segons indica la convocatòria publicada en el DOGV, estes subvencions, que es desenvolupen en el marc de gestió dels fons europeus (Programa del Fons Social Europeu Plus 2021-2027 de la Comunitat Valenciana), van destinades a entitats del tercer sector d’acció social que desenvolupen activitat a la Comunitat Valenciana. El seu procediment de concessió seguirà el criteri de concurrència competitiva.

La presentació de [sol·licituds](https://sede.gva.es/es/) es fa a través de via telemàtica i el termini és de 20 dies hàbils a comptar de l’endemà de la seua publicació en el DOGV.

Fecha: 13/05/2024